การประกอบธุรกิจของแต่ละสายผลิตภัณฑ์

( 1 ) ลักษณะผลิตภัณฑ์

ผลิตภัณฑ์ของบริษัทที่เป็นตัวแทนจำหน่ายมีอยู่ทั้งสิ้น 3 ประเภท คือ น้ำมันหล่อลื่น, จาระบี
และแบตเตอรี่ น้ำมันหล่อลื่นจำหน่ายภายใต้ชื่อยี่ห้อ “เทรน” และ ยี่ห้ออื่นๆ
จาระบีจำหน่ายภายใต้ชื่อยี่ห้อ “เทรน” และ “จระเข้”
และแบตเตอรี่สำหรับรถยนต์จำหน่ายภายใต้ชื่อยี่ห้อ “โบลีเด้น” ซึ่งมีรายละเอียดของ
ผลิตภัณฑ์แยกตามประเภทของผลิตภัณฑ์ของแต่ละบริษัทย่อย ดังต่อไปนี้

1. ลักษณะผลิตภัณฑ์ที่ผลิตจากบริษัท พรีเมีย ลูบริแค้นท์ จำกัด

น้ำมันหล่อลื่น จัดเป็นสินค้าที่จำเป็นใช้ในการหล่อลื่นเครื่องยนต์ สำหรับรถยนต์, รถตัก, รถไถ,
รถบรรทุก และเครื่องจักรที่ใช้ในอุตสาหกรรมทุกชนิด น้ำมันหล่อลื่น ประกอบด้วย น้ำมันพื้นฐาน
และสารเคมีเพิ่มคุณภาพ
ซึ่งจะมีคุณลักษณะเหมาะสมกับชนิดของเครื่องยนต์และเครื่องจักรที่จะนำไปใช้

ตารางแสดงลักษณะผลิตภัณฑ์ของ บริษัท พรีเมีย ลูบริแค้นท์ จำกัด

+----------------+--------------+----------------+--------------------+
| ชื่อผลิตภัณฑ์       | ลักษณะผลิตภัณฑ์  | ลักษณะการใช้งาน  | คุณสมบัติพิเศษ         |
|                |              |                |                    |
|                | (ขนาดบรรจุ)   |                |                    |
+----------------+--------------+----------------+--------------------+
| 1.             | บรร          | หล่อลื่นระ        | ทนความร้อนได้สูงช่วยท  |
| น้ำม            | จุในภาชนะขนาด | บบเครื่องยนต์และช | ำความสะอาดเครื่องยนต์ |
| ันหล่อลื่นเครื่องยนต์ |              | ่วยระบายความร้อน |                    |
|                | ตั้งแต่ 0.5-200 |                |                    |
|                | ลิตร          |                |                    |
+----------------+--------------+----------------+--------------------+
| 2. น้ำมันไฮโดรลิค | บรร          | ใช้เป็นตัวกลา     | ป้องกันการสึกหรอและ   |
|                | จุในภาชนะขนาด | งในการส่งถ่ายกำล | มีอายุการใช้งานยาวนาน |
|                |              | ังในระบบไฮโดรลิค |                    |
|                | ตั้งแต่ 0.5-200 |                |                    |
|                | ลิตร          |                |                    |
+----------------+--------------+----------------+--------------------+
| 3. น้ำมันเกียร์    | บรร          | หล่อลื่นระบ       | สามารถรับแรงกดได้สูง  |
|                | จุในภาชนะขนาด | บเฟืองส่งถ่ายกำลัง |                    |
|                |              |                |                    |
|                | ตั้งแต่ 0.5-200 |                |                    |
|                | ลิตร          |                |                    |
+----------------+--------------+----------------+--------------------+
| 4. น้ำมันหล่อลื่น   | บรร          | หล่อลื่นเครื่องย    | ในกรณี 2            |
|                | จุในภาชนะขนาด | นต์มอเตอร์ไซด์ชนิด | จังหวะต้องเป็นชนิด     |
| รถจักรยานยนต์    |              | 4 และ 2 จังหวะ  | ลดควันขาวตามมาตรฐาน |
|                | ตั้งแต่ 0.5-200 |                | สมอ.*              |
|                | ลิตร          |                |                    |
+----------------+--------------+----------------+--------------------+
| 5. น้ำมันเบรค    | บรร          | ใช้เป็นตัว        | ทนความร้อนสูง        |
|                | จุในภาชนะขนาด | กลางในการส่งถ่าย | ผสานเข้ากับน้ำได้      |
|                |              | กำลังในระบบเบรค |                    |
|                | ตั้งแต่ 0.5-200 |                |                    |
|                | ลิตร          |                |                    |
+----------------+--------------+----------------+--------------------+
| 6.             | บรร          | น้ำมันหล่อลื่นเครื่อ  | -                  |
| น้ำมันเกรดธรรมดา | จุในภาชนะขนาด | งจักรกลการเกษตร |                    |
|                |              |                |                    |
|                | ตั้งแต่ 0.5-200 |                |                    |
|                | ลิตร          |                |                    |
+----------------+--------------+----------------+--------------------+

หมายเหตุ : * สมอ. หมายถึง มาตรฐานที่กำหนดโดยสำนักงานมาตรฐานผลิตภัณฑ์อุตสาหกรรม
ซึ่งทำหน้าที่เป็นสถาบันมาตรฐานของประเทศไทย
รับผิดชอบการดำเนินการทางด้านมาตรฐานสินค้าและผลิตภัณฑ์ของประเทศ

2. ลักษณะผลิตภัณฑ์ที่ผลิตจากบริษัท สยามลูบริแค้นท์อินดัสทรี่ จำกัด

จาระบี เป็นสารหล่อลื่นกึ่งแข็งกึ่งเหลว ไม่สามารถไหลเทได้ หรือไหลเทได้ยาก
ทนต่อความชื้นความร้อน และแรงกระแทก ซึ่งเหมาะสำหรับการใช้งานในชิ้นส่วนของเครื่องยนต์
เครื่องจักรที่ไม่สามารถปิดผนึกให้มิดชิด หรือต้องมีการเสียดสีมาก

ตารางแสดงลักษณะผลิตภัณฑ์ของ บริษัท สยามลูบริแค้นท์อินดัสทรี่ จำกัด

+--------------+-----------------+-----------------+-----------------+
| ชื่อผลิตภัณฑ์     | ลักษณะผลิตภัณฑ์     | ลักษณะการใช้งาน   | คุณสมบัติพิเศษ      |
|              |                 |                 |                 |
|              | (ขนาดบรรจุ)      |                 |                 |
+--------------+-----------------+-----------------+-----------------+
| 1. จาระบี     | บรรจุเป็นกิโลกรัมห  | ใช้กับงานที่มีรอบจัด  | เนื้อ             |
| เกรดสูง       | รือปอนด์ตามคำสั่งซื้อ | แร              | จาระบีจะคงสภาพดีอ |
|              |                 | งกดสูงและอุณหภูมิสูง | ยู่เสมอในขณะใช้งาน |
| ยี่ห้อ เทรน     |                 |                 | และทนความร้อนได้ดี |
+--------------+-----------------+-----------------+-----------------+
| 2. จาระบี     | บรรจุเป็นกิโลกรัมห  | สามารถ          | คุณภาพยอดเยี่ยมใน  |
| เกรดธรรมดา   | รือปอนด์ตามคำสั่งซื้อ | จับติดผิวหน้าโลหะได | การป้องกันน้ำชะล้าง |
|              |                 | ้ดีในขณะที่เคลื่อนไหว | แ               |
| ยี่ห้อ จระเข้    |                 | เ               | ละเกาะติดโลหะได้ดี |
|              |                 | พื่อป้องกันการสึกหรอ |                 |
+--------------+-----------------+-----------------+-----------------+

3. ลักษณะผลิตภัณฑ์ที่ผลิตจากบริษัท สยามแบตเตอรี่อินดัสทรี่ จำกัด

แบตเตอรี่ เป็นอุปกรณ์เก็บสำรองพลังงานไฟฟ้า สามารถนำไปใช้ได้ทันที
เนื่องจากเป็นไฟฟ้ากระแสตรงไม่เหมือนกับไฟฟ้าที่ใช้ภายในอาคารบ้านเรือน
ซึ่งส่วนใหญ่จะนำไปใช้ประโยชน์กับยานยนต์ชนิดต่างๆ
โดยเป็นอุปกรณ์ที่จ่ายกระแสไฟฟ้าสำหรับจุดสตาร์ทเครื่องยนต์ และจ่ายไฟให้กับอุปกรณ์ไฟฟ้าต่างๆ

แบตเตอรี่ถือเป็นชิ้นส่วนประกอบสำคัญสำหรับรถยนต์ที่ใช้เก็บ และจ่ายกระแสไฟฟ้า
โดยจะจ่ายกระแสไฟฟ้าให้กับเครื่องยนต์
และเป็นแหล่งพลังงานให้กับอุปกรณ์ส่องสว่างและอุปกรณ์อื่นๆ

ตารางแสดงลักษณะผลิตภัณฑ์ของ บริษัท สยามแบตเตอรี่อินดัสทรี่ จำกัด

  ------------- -------------------------------------------------------- ---------------------------------------- -----------------------------
  ชื่อผลิตภัณฑ์      ลักษณะผลิตภัณฑ์                                              ลักษณะการใช้งาน                            คุณสมบัติพิเศษ

  แบตเตอรี่       รูปทรงสี่เหลี่ยมซึ่งมีหลายขนาดขึ้นอยู่กับความต้องการจำนวนแอมป์ของลูกค้า   ติดตั้งในเครื่องยนต์ทำหน้าที่จ่ายไฟและเก็บสำรองไฟ   ไฟแรง, ทนทาน,
                                                                                                                  ไม่กินน้ำกลั่นและมีอายุการใช้งานนาน
  ------------- -------------------------------------------------------- ---------------------------------------- -----------------------------

ลักษณะของฤดูกาลต่อการดำเนินธุรกิจ

ผลิตภัณฑ์น้ำมันหล่อลื่นและจาระบีจะได้รับผลกระทบจากเรื่องของฤดูกาลไม่มากนัก
เนื่องจากเป็นผลิตภัณฑ์ที่สามารถใช้ได้ทุกฤดูกาล
เพียงแต่ในฤดูฝนจะมีผลกระทบต่อปริมาณการใช้ของลูกค้าบ้างเพียงเล็กน้อย กล่าวคือ
ในช่วงฤดูฝนการคมนาคมลำบากขึ้น และภาวะการก่อสร้างจะชะลอตัว
ทำให้ปริมาณการใช้ผลิตภัณฑ์ทั้ง 2 ชนิดลดลง
แต่ในขณะเดียวกันเครื่องยนต์ที่ใช้ในภาคเกษตรกรรมจะมีความจำเป็นที่จะใช้เพิ่มขึ้น

ส่วนผลิตภัณฑ์แบตเตอรี่นั้นไม่มีผลกระทบจากฤดูกาล
เนื่องจากเป็นผลิตภัณฑ์ที่มีอายุของผลิตภัณฑ์เมื่อหมดอายุการใช้งานหรือหมดอายุของผลิตภัณฑ์แล้ว
ผู้ที่จำเป็นต้องใช้แบตเตอรี่ก็ต้องเปลี่ยนแบตเตอรี่ใหม่ทดแทน

การขอรับการส่งเสริมการลงทุน

บริษัทฯ ไม่ได้เป็นบริษัทที่ขอรับการส่งเสริมการลงทุน

( 2 ) การตลาดและภาวะการแข่งขัน

1. นโยบายและลักษณะการตลาดของผลิตภัณฑ์

ท่ามกลางกระแสการแข่งขันที่มีอยู่สูงในปัจจุบันนี้ บริษัท สยามภัณฑ์กรุ๊ป จำกัด (มหาชน)
สามารถยืนหยัดอยู่ได้พร้อมกับชื่อเสียงที่ดีมาโดยตลอด 44 ปี นับตั้งแต่ก่อตั้งบริษัทมา
โดยบริษัทได้ให้ความสำคัญในเรื่องของคุณภาพของสินค้าและบริการที่ดี
จนเป็นที่เชื่อถือทั้งจากลูกค้าในประเทศและต่างประเทศ ซึ่งถือเป็นหนึ่งในหลายๆ
กลยุทธ์ในการแข่งขันของบริษัท ซึ่งสามารถแจกแจงได้ดังต่อไปนี้

1.1 สินค้า

ด้านคุณภาพของสินค้าบริษัทผู้ผลิตซึ่งเป็นบริษัทย่อยได้มีการพัฒนาสินค้าเพื่อให้สามารถใช้งานกับเครื่องยนต์
หรือ ยานยนต์ต่างๆ ที่มีการเปลี่ยนแปลงพัฒนาการไปตามยุคสมัย
และได้จัดหาเครื่องจักรที่ทันสมัยมาใช้ในขบวนการผลิต
เพื่อให้ได้สินค้าที่มีมาตรฐานและคุณภาพสม่ำเสมอ รวมทั้งยังคำนึงถึงรูปแบบบรรจุภัณฑ์ที่สวย
ทันสมัยสะดวกต่อการใช้งาน และง่ายต่อการเก็บรักษา
ตลอดจนมีการพัฒนารูปแบบของสินค้าให้มีความหลากหลาย
เพื่อสนองความต้องการที่แตกต่างกันของลูกค้าทั้งในประเทศ ลูกค้า OEM และลูกค้าต่างประเทศ
โดยสำหรับลูกค้าต่างประเทศ บริษัทยังมีการผลิตตามคำสั่งซื้อด้วยบางส่วน

1.2 บริการ

ด้านบริการ บริษัทให้ความสำคัญในเรื่องความสะดวก
และความรวดเร็วในการติดต่อและการให้บริการ
รวมถึงการให้ข้อมูลข่าวสารที่เป็นประโยชน์กับลูกค้าทั้งในประเทศและต่างประเทศ
โดยสำหรับลูกค้าในประเทศบริษัทมีพนักงานขายซึ่งผ่านการฝึกอบรมเป็นอย่างดีพร้อมที่จะให้บริการอยู่ทั่วประเทศ
ซึ่งสามารถติดต่อให้คำปรึกษาและบริการกับลูกค้าได้โดยตรง
ลูกค้าจึงให้ความเชื่อมั่นในผลิตภัณฑ์ของบริษัทเป็นอย่างดี
อีกทั้งบริษัทได้จัดทำระบบข้อมูลและเอกสารจากสำนักงานใหญ่ถึงคลังสินค้าแบบ Online
จึงสามารถบริการส่งสินค้าให้กับลูกค้าได้อย่างรวดเร็ว ตลอดจนมีการรับประกันคุณภาพ
และความเสียหายของสินค้าก่อนถึงมือลูกค้าในกรณีที่บริษัทจัดส่งสินค้าให้กับลูกค้า

นอกจากนั้น ทางบริษัทยังเน้นให้พนักงานขายออกเยี่ยมพบปะลูกค้าอย่างสม่ำเสมอ
เพื่อสอบถามถึงภาวะตลาด, ปัญหาที่เกิดขึ้น และเพื่อเพิ่มความสัมพันธ์ระหว่างบริษัทกับลูกค้า
และทำให้บริษัทรับทราบข้อมูลที่เกิดขึ้นจริง เพื่อใช้พิจารณาปรับปรุงสินค้าและบริการได้อย่างรวดเร็ว

1.3 ราคา

บริษัทมีนโยบายในการกำหนดราคาสินค้าที่จำหน่ายในประเทศให้สามารถแข่งขันกับคู่แข่งที่อยู่ในตลาดระดับเดียวกัน
โดยคำนึงถึงคุณภาพของสินค้าด้วย
ซึ่งบริษัทจะพยายามลดขั้นตอนในการขายสินค้าเพื่อให้สินค้าถึงมือลูกค้าในราคาต่ำและรวดเร็วกว่า
รวมทั้งมีการให้ส่วนลดแก่ลูกค้าที่ซื้อในปริมาณมากๆ หรือ ลูกค้าที่ชำระค่าสินค้าเป็นเงินสด
ส่วนการกำหนดราคาสินค้าที่จำหน่ายไปยังต่างประเทศบริษัทมีนโยบายหลีกเลี่ยงการแข่งขันทางด้านราคา
โดยจะให้ความสำคัญต่อคุณภาพของสินค้า
และการวางระดับสินค้าให้เป็นสินค้าระดับสูงและเป็นที่ยอมรับของลูกค้าเป็นสำคัญ

นโยบายราคา

กลุ่มบริษัท สยามภัณฑ์กรุ๊ป จำกัด (มหาชน) มีนโยบายกำหนดราคา โดยพิจารณาจากต้นทุนของสินค้า
ที่ผลิตจากบริษัทในเครือ ซึ่งจะมีการกำหนดอัตรากำไรขั้นต้นในการจำหน่ายสินค้าทั้ง 3 ชนิดไว้
ประกอบกับติดตามภาวะการแข่งขันทางด้านราคาและคุณภาพของตลาดอย่างใกล้ชิดเพื่อนำข้อมูลมาใช้ประกอบในการกำหนดราคาด้วย

1.4 การส่งเสริมการขาย

บริษัทมีการโฆษณา ประชาสัมพันธ์ในหลายรูปแบบผ่านสื่อต่างๆ ดังที่เคยปฏิบัติมาในปีก่อนๆ เช่น
แผ่นพับ แผ่นป้าย โทรทัศน์ วิทยุ หนังสือพิมพ์และวารสารต่างๆ
เพื่อกระตุ้นความทรงจำให้เกิดการยึดติดต่อยี่ห้อสินค้า (Brand Royalty)
ทั้งนี้จะเพิ่มในส่วนที่เข้าไปเป็นผู้สนับสนุน (Sponsor) ในรายการกีฬา เช่น
รายการมวยชิงแชมป์โลก, รายการมวยไทย เป็นต้น
เพื่อให้ชื่อสินค้าได้เข้าถึงกลุ่มลูกค้าเป้าหมายได้มากยิ่งขึ้น

นอกจากนี้ บริษัทยังมีสิ่งจูงใจให้กับทั้งพนักงานขายของบริษัท ลูกค้า และผู้บริโภค เช่น

- พนักงานขายของบริษัทจะได้รับรางวัลพิเศษในรูปตัวเงิน
หรือสิ่งของเครื่องใช้เพื่อเป็นการจูงใจให้สามารถขายได้ตามเป้าหมายที่บริษัทตั้งไว้

- ลูกค้าจะได้รับของสมนาคุณ เช่น ทองคำ เครื่องใช้ไฟฟ้า ตั๋วเครื่องบิน หรือแพคเกจทัวร์ เป็นต้น
ในกรณีที่สั่งซื้อสินค้าได้ตามเป้าหมายในช่วงที่บริษัทจัดงานส่งเสริมการขาย

- ผู้บริโภค จะได้รับของแถม เช่น ผงซักฟอก สบู่ เสื้อยืด กระเป๋าเดินทาง ร่ม และเสื้อช่าง
เป็นต้น

- ตั้งแต่กลางปี 2544 เป็นต้นมา บริษัทลดรายการแจกของสมนาคุณ
โดยหันไปเน้นส่งเสริมการขายด้วยการให้ส่วนลดราคาสินค้าแก่ผู้ซื้อ

ตารางแสดงค่าใช้จ่ายการส่งเสริมการขาย และค่าโฆษณา ของบริษัท สยามภัณฑ์กรุ๊ป จำกัด
(มหาชน)

(หน่วย : บาท)

  ------------------------- --------------- --------------- ---------------
                            2543            2544            2545

  ค่าใช้จ่ายส่งเสริมการขาย       16,997,646.34   4,887,880.07*   0.00

  ค่าโฆษณา                   16,297,962.50   17,714,262.69   15,084,826.00

  รวม                       33,295,608.84   22,602,142.76   15,084,826.00
  ------------------------- --------------- --------------- ---------------

หมายเหตุ : * ปี 2544 บริษัทปรับเปลี่ยนนโยบายส่งเสริมการขายตามที่กล่าวข้างต้น

ข้อได้เปรียบและข้อเสียเปรียบของบริษัทเมื่อเปรียบเทียบกับคู่แข่งขัน

ข้อได้เปรียบ

1. ด้านการตลาด บริษัทมีการปรับเปลี่ยนกลยุทธ์ทางการตลาดที่ตรงความต้องการของลูกค้าได้ดี
และทันต่อสถานการณ์
สืบเนื่องจากการที่บริษัทได้ใช้กลยุทธ์ทางการตลาดที่เข้าถึงผู้บริโภคมาเป็นเวลานาน

2. ด้านสินเชื่อ บริษัทมีนโยบายการให้สินเชื่อที่มีประสิทธิภาพ
และมีความยืดหยุ่นกับลูกค้าในระดับต่างๆ ซึ่งสร้างความมั่นใจให้กับบริษัทในการเรียกเก็บหนี้ได้

3. ด้านการผลิต บริษัทมีการพัฒนาผลิตภัณฑ์ และขบวนการผลิตอย่างต่อเนื่อง
เพื่อให้ทันกับความก้าวหน้าของเทคโนโลยีของโลก
และเพื่อสามารถตอบสนองความต้องการของลูกค้าได้ โดยเน้นในด้านคุณภาพและคุณค่าของผลิตภัณฑ์
ทำให้ลูกค้าเกิดความเชื่อถือและมั่นใจในตัวผลิตภัณฑ์มาโดยตลอด

4. ด้านบุคลากร บริษัทมีพนักงานขายซึ่งมีประสบการณ์ และปฏิบัติงานกับทางบริษัทมาเป็นเวลานาน
ทำให้มีความใกล้ชิดกับลูกค้า และลูกค้าส่วนใหญ่มีความเชื่อถือในพนักงานขายของบริษัทเป็นอย่างดี
เพราะสามารถติดต่อให้คำปรึกษา และบริการกับลูกค้าได้โดยตรงอย่างสม่ำเสมอ

ข้อเสียเปรียบ

1. ด้านการตลาด บริษัทใช้งบประมาณการโฆษณา
และประชาสัมพันธ์ผลิตภัณฑ์ในช่วงที่ผ่านมาในอัตราที่ต่ำกว่าคู่แข่งขัน
ทำให้การรับรู้เกี่ยวกับผลิตภัณฑ์ของกลุ่มลูกค้ามีน้อยกว่าคู่แข่งขัน
อีกทั้งบริษัทไม่มีสถานีบริการน้ำมันเป็นของตนเอง
จึงทำให้มีช่องการจัดจำหน่ายที่แคบกว่าคู่แข่งขันบางรายที่มีสถานบริการน้ำมันเป็นของตนเองด้วย

2. ด้านการผลิต เนื่องจากที่ผ่านมาในด้านการผลิต
บริษัทยังใช้แรงงานมากกว่าการใช้เครื่องจักรในหลายๆ ส่วน
เนื่องมาจากต้นทุนที่ต่ำกว่าและปริมาณของแรงงานที่มีอยู่ค่อนข้างมาก
จึงทำให้เทคโนโลยีในการผลิตจะยังด้อยกว่าคู่แข่งอื่นๆ
ที่เป็นบริษัทข้ามชาติที่ลงทุนด้านเครื่องจักรในการผลิตที่สูงมาก
ในปัจจุบันบริษัทได้พิจารณาเพิ่มเครื่องจักรเพื่อทดแทนแรงงานในหลายจุดอย่างต่อเนื่อง
ทั้งนี้เนื่องจากการขยายตัวของยอดขายซึ่งต้องมีการผลิตที่มากขึ้น
จึงทำให้การลงทุนในเทคโนโลยีใหม่ๆ สามารถทำได้อย่างคุ้มค่า
และทำให้ประหยัดพื้นที่ที่ต้องการใช้ลงมาก

1.5 การจำหน่ายและช่องทางการจำหน่าย

จากประสบการณ์ที่ผ่านมากว่า 44 ปี
ทำให้บริษัทเห็นความสำคัญอย่างยิ่งในการฝึกอบรมพนักงานขายให้มีความเข้าใจอย่างลึกซึ้งในลักษณะของผลิตภัณฑ์
ตลอดจนความต้องการของลูกค้า
ด้วยเหตุนี้ทำให้บริษัทมีทีมการขายที่มีประสิทธิภาพกระจายอยู่ตามภูมิภาคต่างๆ
ทั่วประเทศที่คอยให้บริการ และทำการติดต่อกับลูกค้าโดยตรง
โดยการใช้วิธีการขายทั้งแบบให้เครดิต (Credit Sale) และขายโดยให้ส่วนลดเงินสด

สำหรับช่องทางการจำหน่ายสินค้าของบริษัท สยามภัณฑ์กรุ๊ป จำกัด (มหาชน) นั้น
สามารถแบ่งได้เป็น 2 ช่องทางหลักๆ ตามลักษณะทางภูมิศาสตร์ ดังนี้คือ

- สายกรุงเทพฯ และปริมณฑล ในปัจจุบันบริษัทมีพนักงานขาย 26 คน
สำหรับดูแลรับผิดชอบลูกค้าในเขตกรุงเทพฯ และปริมณฑล

- สายต่างจังหวัด ในปัจจุบันบริษัทมีพนักงานขาย 53 คน
สำหรับดูแลรับผิดชอบลูกค้าในเขตต่างจังหวัด และประเทศเพื่อนบ้าน (ชายแดน)
ซึ่งเป็นแหล่งที่ทำรายได้ให้กับบริษัท

นอกจากนี้ยังสามารถแบ่งช่องทางการจำหน่ายสินค้าในประเทศของบริษัท สยามภัณฑ์กรุ๊ป จำกัด
(มหาชน) ตามลักษณะของลูกค้าได้ 4 ช่องทางหลักๆ ดังนี้ คือ

1. ร้านค้าที่จำหน่ายผลิตภัณฑ์หล่อลื่น และร้านค้าส่งแบตเตอรี่ โดยคิดเป็นสัดส่วนร้อยละ 28.46
ซึ่งลูกค้ากลุ่มดังกล่าวจะกระจายสินค้าสู่ร้านค้าย่อย และร้านจำหน่ายอะไหล่
เพื่อจะขายให้แก่ผู้บริโภคต่อไป

2. ศูนย์บริการเปลี่ยนถ่ายผลิตภัณฑ์, ศูนย์บริการรถยนต์, ร้านซ่อมและบริการระบบไฟรถยนต์
โดยคิดเป็นสัดส่วนร้อยละ 48.17 ซึ่งจะจำหน่ายผลิตภัณฑ์ และให้บริการแก่ผู้บริโภค

3. ผู้ใช้รายใหญ่ที่ประกอบธุรกิจที่ต้องใช้ผลิตภัณฑ์หล่อลื่น และแบตเตอรี่ โดยคิดเป็นสัดส่วนร้อยละ
6.23 เช่น

- โรงงานอุตสาหกรรม - ผู้ประกอบการขนส่งสินค้า

- ผู้ประกอบการรถโดยสาร - ผู้ประกอบการกิจการงานโยธา

- ผู้ประกอบการกิจการเหมืองแร่ - ผู้ประกอบการกิจการประมง

- โรงงานประกอบรถยนต์

4. ลูกค้าต่างประเทศ และบริเวณแถบชายแดน เช่น ลาว, เขมร และพม่า เป็นต้น
โดยคิดเป็นสัดส่วนร้อยละ 17.14

ทั้งนี้ในส่วนของการจำหน่ายให้กับลูกค้า OEM
และลูกค้าต่างประเทศเป็นการจัดจำหน่ายโดยบริษัทย่อยโดยตรง โดยสำหรับการจำหน่ายให้กับลูกค้า
OEM มีการจำหน่ายในสัดส่วนที่ไม่มาก เนื่องจากมีกำไรค่อนข้างต่ำ
และจำหน่ายเพื่อสร้างชื่อเสียงของผลิตภัณฑ์ให้เป็นที่ยอมรับมากขึ้น

สำหรับช่องทางการจัดจำหน่ายของลูกค้าต่างประเทศ บริษัทจะจำหน่ายให้กับลูกค้าที่ติดต่อกันมานาน
ลูกค้าที่ผ่านการแนะนำจากนายหน้าของบริษัทในเครือ จากข้อมูลใน Website ของกระทรวงพาณิชย์
และลูกค้าบางรายมีหนังสือติดต่อมาเอง และถ้าลูกค้ารายใดเป็นลูกค้าที่ดี
ทางบริษัทจะทำการติดต่ออย่างใกล้ชิด โดยลูกค้าส่วนใหญ่จะเป็นผู้ค้าส่งในประเทศนั้นๆ
การที่ต่างประเทศยังซื้อสินค้า ทั้ง 3 ชนิดจากประเทศไทย โดยเฉพาะแบตเตอรี่
เนื่องจากสินค้าที่ผลิตในต่างประเทศมีต้นทุนและราคาที่สูงกว่า
ในปัจจุบันเมื่อบริษัทมีกำลังการผลิตจาระบีเพิ่มขึ้น บริษัทก็มีการวางแผนที่จะขยายตลาด
และกลุ่มลูกค้าเป้าหมายไปสู่ตลาดต่างประเทศให้มากขึ้น

1.6 ลักษณะลูกค้าและความสัมพันธ์กับลูกค้า

ในปัจจุบันลูกค้าของบริษัท สยามภัณฑ์กรุ๊ป จำกัด (มหาชน) มีจำนวนมากกว่า 6,000 ราย
ซึ่งประกอบด้วยลูกค้าเก่าแก่ที่มีการติดต่อซื้อขายกันมาเป็นเวลานาน และลูกค้าใหม่
โดยลูกค้าส่วนใหญ่มีฐานะทางการเงินมั่นคง
ที่ผ่านมาบริษัทประสบกับปัญหาการเรียกเก็บหนี้ไม่ได้น้อยมาก
กอปรกับการที่บริษัทมีระบบการควบคุมลูกหนี้อย่างมีประสิทธิภาพ
โดยการตรวจข้อมูลของลูกค้าก่อนที่จะพิจารณาขาย
จึงทำให้บริษัทสามารถบริหารด้านการเงินได้อย่างมีประสิทธิภาพ

สำหรับลูกค้าของบริษัท สยามภัณฑ์กรุ๊ป จำกัด (มหาชน)
สามารถจำแนกลักษณะลูกค้าตามประเภทของการนำไปใช้ได้ 2 ประเภทใหญ่ๆ ดังนี้

1. ลูกค้าประเภทที่นำผลิตภัณฑ์ไปจำหน่ายต่อให้กับผู้บริโภคอีกต่อหนึ่ง เช่น อู่ซ่อมรถ,
ร้านขายอะไหล่รถยนต์หรือรถไถ และร้านจำหน่ายอุปกรณ์ก่อสร้าง เป็นต้น
ลูกค้าในกลุ่มนี้เป็นลูกค้าที่สำคัญต่อบริษัทนับตั้งแต่เริ่มก่อตั้งบริษัท
โดยส่วนใหญ่มีการสั่งซื้อในปริมาณมาก และบ่อยครั้ง ในปัจจุบันนับรวมถึงลูกค้าต่างประเทศ
(ตามแนวชายแดน) ทั้งนี้บริษัทได้ทำการจำหน่ายให้กับลูกค้าในกลุ่มนี้ คิดเป็นสัดส่วนประมาณร้อยละ
94 ของยอดขายรวมต่อปี

2. ลูกค้าประเภทที่นำไปเป็นส่วนหนึ่งของการประกอบธุรกิจ เช่น โรงงานอุตสาหกรรม,
บริษัทรถทัวร์, รถประจำทาง และสหกรณ์แท็กซี่ เป็นต้น
ทั้งนี้บริษัทได้ทำการจำหน่ายสินค้าให้กับลูกค้าในกลุ่มนี้ คิดเป็นสัดส่วนประมาณร้อยละ 6
ของยอดขายรวมต่อปี

รายชื่อลูกค้ารายสำคัญของกลุ่มบริษัท สยามภัณฑ์กรุ๊ป จำกัด (มหาชน)
ที่มีมูลค่าการจำหน่ายสูงกว่าร้อยละ 10 ของยอดการจำหน่ายรวมของบริษัทฯ

ลูกค้ารายสำคัญของกลุ่มบริษัทส่วนใหญ่เป็นบริษัททั้งในประเทศและต่างประเทศ
ตลอดจนห้างร้านขนาดกลางถึงเล็ก ซึ่งในปัจจุบันบริษัทไม่มีลูกค้าที่มียอดการจำหน่ายมากกว่าร้อยละ
10 ของยอดการจำหน่ายรวมของบริษัท
แต่บริษัทจะมีลูกค้าลักษณะรายย่อยเป็นจำนวนมากเป็นผลให้บริษัทสามารถลดความเสี่ยงจากการสูญเสียลูกค้ารายสำคัญรายใดรายหนึ่งไปซึ่งอาจทำให้เป็นผลกระทบต่อการดำเนินงานของบริษัทได้

2. ภาวะอุตสาหกรรมและการแข่งขัน

บริษัท ไม่มีบริษัทคู่แข่งที่ประกอบการค้าเหมือนกันโดยตรง ทั้งนี้เพราะ
บริษัทเป็นตัวแทนจำหน่ายผลิตภัณฑ์หลัก 3 ชนิด คือน้ำมันหล่อลื่น จาระบี และแบตเตอรี่

การวิเคราะห์ภาวะอุตสาหกรรมและการแข่งขันกับคู่แข่งขันของบริษัท
จึงขอแยกวิเคราะห์สำหรับแต่ละผลิตภัณฑ์ ดังนี้

ภาวะอุตสาหกรรมและการแข่งขันของน้ำมันหล่อลื่น

บริษัท และบริษัท พรีเมีย ลูบริแค้นท์ จำกัด ซึ่งเป็นบริษัทย่อย
เป็นหนึ่งในผู้ผลิตน้ำมันหล่อลื่นที่ใช้กับเครื่องยนต์ทุกประเภท
โดยอุตสาหกรรมน้ำมันของประเทศไทยมีการแข่งขันสูง
เนื่องจากบริษัทผู้ค้าน้ำมันรายใหญ่ซึ่งเป็นเจ้าของสถานีบริการน้ำมันเอง
ยังคงครองตลาดน้ำมันหล่อลื่นสำหรับรถยนต์ภายในสถานีบริการน้ำมัน ทำให้ผู้ค้าน้ำมันหล่อลื่นรายอื่นๆ
ต้องปรับกลยุทธ์เน้นเจาะตลาดในส่วนน้ำมันหล่อลื่นนอกสถานีบริการน้ำมัน
ซึ่งประกอบด้วยการขายตรงโดยผ่านศูนย์บริการของตนเอง, ตัวแทนจำหน่าย
และร้านจำหน่ายน้ำมันหล่อลื่นทั่วไป โดยบริษัทและบริษัทในเครือก็จัดว่าอยู่ในกลุ่มดังกล่าว
การแข่งขันในตลาดนี้ค่อนข้างรุนแรงโดยมุ่งแข่งขันในด้านคุณภาพและราคา
โดยเฉพาะอย่างยิ่งในปัจจุบันซึ่งเศรษฐกิจในประเทศยังไม่ส่งสัญญาณฟื้นตัวอย่างชัดเจน
ส่งผลให้ตลาดของอุตสาหกรรมยานยนต์ และอุตสาหกรรมอื่นๆ
ยังคงมีการชะลอตัวเพื่อรอดูสถานการณ์อยู่
บริษัทผู้ค้าน้ำมันหล่อลื่นจึงต้องพยายามพัฒนาผลิตภัณฑ์สูตรใหม่ที่มีคุณภาพออกสู่ตลาดอย่างต่อเนื่อง
เพื่อแย่งชิงกลุ่มตลาดเป้าหมายต่างๆ ที่มีอยู่
รวมไปถึงการพัฒนาบรรจุภัณฑ์สร้างความแปลกใหม่สะดุดตาผู้บริโภค,
การจัดแผนงานส่งเสริมการขายเพื่อกระตุ้นยอดขายอย่างต่อเนื่อง, การโฆษณาประชาสัมพันธ์
รวมทั้งการจัดหรือให้การสนับสนุนกิจกรรม และกีฬาประเภทต่างๆ เช่น การแข่งขันชกมวย
และการแข่งรถ เพื่อใช้สนามแข่งสร้างชื่อให้แก่ผลิตภัณฑ์ของตน

ในส่วนของคู่แข่งเองก็มีการปรับตัวเพื่อเพิ่มขีดความสามารถในการแข่งขัน
และทำให้ครอบครองส่วนแบ่งตลาดได้เพิ่มขึ้น อาทิ การปรับกลยุทธ์ควบรวมกิจการระหว่าง บริษัท
คลาสตรอล (ไทยแลนด์) จำกัด และบริษัท บีพีออยล์ (ประเทศไทย) จำกัด โดยเปลี่ยนชื่อเป็น
บริษัท เอเชียแปซิฟิค จำกัด ซึ่งจะทำให้กำลังการผลิต รวมทั้งส่วนแบ่งตลาดเพิ่มขึ้น เป็นต้น
ซึ่งทางบริษัทก็ได้มีการปรับตัวโดยการขยายกำลังการผลิตน้ำมันหล่อลื่น
ด้วยการลงทุนเพิ่มเกี่ยวกับเครื่องจักรในการผลิตที่มีประสิทธิภาพสูง และการเพิ่มบุคลากร
ส่งผลให้บริษัทมีกำลังการผลิตตั้งแต่ปี 2545 เป็นต้นไปเพิ่มขึ้นจากเดิม 48 ล้านลิตร/ปี เป็น 54
ล้านลิตร/ปี หรือคิดเป็นสัดส่วนที่เพิ่มขึ้นถึงร้อยละ 12.5

ทั้งนี้ บริษัทมีรายได้จากการขายน้ำมันหล่อลื่นในประเทศตั้งแต่ปี 2543-2545 เท่ากับ 944.71 ,
905.24 และ 868.33 ล้านบาท มีรายได้จากการส่งออกเท่ากับ 234.28 , 207.20 และ
220.12 ล้านบาทตามลำดับ อย่างไรก็ตามผลจากสงครามในตะวันออกกลางในช่วงเดือนมีนาคม
2546 จะส่งผลกระทบต่อต้นทุนวัตถุดิบของบริษัทแน่นอน
โดยเฉพาะต้นทุนเกี่ยวกับน้ำมันซึ่งเป็นวัตถุดิบหลัก ซึ่งคาดว่ายอดขายของบริษัทและบริษัทย่อยในปี
2546 จะลดลงไปบ้าง
แต่ทั้งนี้ทางบริษัทมีนโยบายที่จะพยายามรักษาส่วนแบ่งตลาดน้ำมันหล่อลื่นในประเทศให้ใกล้เคียงกับปีที่ผ่านๆ
มาถึงแม้ภาวะเศรษฐกิจของประเทศไทยจะยังไม่มีอัตราเติบโตที่สูงดังเช่นอดีตที่ผ่านมาก็ตาม
สำหรับตลาดการส่งออกคาดว่าอัตราการเติบโตของยอดขายจะลดลง
ซึ่งเป็นผลทางอ้อมจากภาวะสงครามในตะวันออกกลางที่เกิดขึ้น
รวมไปถึงการชะลอตัวทางเศรษฐกิจของประเทศใหญ่ๆ เช่น สหรัฐอเมริกา และญี่ปุ่น เป็นต้น

ภาวะอุตสาหกรรมและการแข่งขันของจาระบี

ภาวะอุตสาหกรรมของจาระบีมีการขยายตัวตามการเจริญเติบโตของภาคอุตสาหกรรมการผลิต
และปริมาณการใช้ยานยนต์ทั้งในส่วนของรถยนต์, รถบรรทุก, รถแทรกเตอร์, รถยก, รถเครน
และรถจักรยานยนต์ เนื่องมาจากจาระบีเป็นสิ่งจำเป็นต่อระบบการทำงานของเครื่องยนต์,
เครื่องจักรกล หรือ ยานยนต์ที่ใช้ในด้านคมนาคมขนส่ง
ดังนั้นตลาดจาระบีจึงมีอัตราความต้องการใช้ที่ค่อนข้างแน่นอน
และเพิ่มมากขึ้นตามอัตราการเติบโตของภาคอุตสาหกรรมการผลิตต่างๆ

ทั้งนี้ บริษัทสยามลูบริแค้นท์อินดัสทรี่ จำกัด ซึ่งเป็นบริษัทย่อย ก็ถือได้ว่าเป็น 1 ใน 5
บริษัทผู้ผลิตจาระบีรายใหญ่ที่สุดของประเทศไทย
ดังนั้นคู่แข่งที่มีกำลังการผลิตใกล้เคียงกับบริษัทจะประกอบไปด้วย เชลล์, เอสโซ่, คาลเท็กซ์
และไทยปริโตรเลี่ยม โดยคู่แข่งทั้ง 4 บริษัทมีช่องทางการจำหน่ายที่สำคัญคือ
สถานีบริการน้ำมันแต่ละยี่ห้อของตัวเอง
ทางบริษัทและบริษัทย่อยจึงมีช่องทางการจำหน่ายที่สำคัญคือตลาดนอกสถานีบริการน้ำมัน
รวมทั้งรับจ้างผลิตให้กับผู้จัดจำหน่ายรายอื่นๆ เพื่อนำไปติดชื่อยี่ห้อของตัวเองต่อไป
ซึ่งบริษัทและบริษัทย่อยก็สามารถครองส่วนแบ่งตลาดดังกล่าวได้ในสัดส่วนที่ค่อนข้างสูงอย่างต่อเนื่องในช่วง
2-3 ปีที่ผ่านมา เนื่องจากกลยุทธ์การจัดจำหน่ายที่เน้นช่องทางจำหน่ายประเภท
ศูนย์บริการของตัวเอง, ตัวแทนจำหน่าย และร้านค้าทั่วไป
โดยเฉพาะอย่างยิ่งลูกค้าต่างจังหวัดและลูกค้าแถบประเทศชายแดน เป็นต้น

บริษัทมีรายได้จากการจำหน่ายจาระบีในประเทศในปี 2542-2545 เท่ากับ 352.98 , 347.80
และ 353.85 ล้านบาท และมีรายได้จากการส่งออกไปยังต่างประเทศเท่ากับ 136.90 , 124.68
และ 135.33 ล้านบาทตามลำดับ โดยทางบริษัทคาดว่ายอดขายในปี 2546 จะใกล้เคียงกับปีที่ผ่านๆ
มา เนื่องจากปริมาณความต้องการใช้เครื่องยนต์ และเครื่องจักรขนาดใหญ่สำหรับงานก่อสร้าง
รวมไปถึงการใช้เครื่องจักรและรถต่างๆ ในเชิงพาณิชย์จะยังคงมีแนวโน้มที่ดี
และคาดว่าจะมีแนวโน้มสูงขึ้นจากปีที่ผ่านมา

ภาวะอุตสาหกรรมและการแข่งขันของแบตเตอรี่รถยนต์

ตลาดของอุตสาหกรรมแบตเตอรี่รถยนต์มี 2 ส่วน คือ ตลาดรถใหม่ (Original Equipment
Market-OEM) และตลาดชิ้นส่วนทดแทน (Replacement Equipment Market-REM)
เนื่องจากรถยนต์จะอายุการใช้งานนานประมาณ 5-10 ปี แต่แบตเตอรี่จะมีอายุการใช้งานเพียง 2
ปี ดังนั้นตลาดชิ้นส่วนทดแทนจะมีสัดส่วนที่มากกว่าตลาดรถใหม่อยู่ค่อนข้างมาก
นอกจากนี้ยังไม่มีการผูกขาดระหว่างบริษัทผู้ประกอบรถยนต์กับบริษัทผู้ผลิตแบตเตอรี่
ทำให้ผู้ผลิตรายหนึ่งสามารถจำหน่ายให้กับบริษัทผู้ประกอบรถยนต์ได้หลายราย
จึงนับได้ว่าเป็นตลาดที่มีการแข่งขันสูง เนื่องจากมีผู้ประกอบรถยนต์ในประเทศเพียง 14 ราย
และอีก 3 รายในกลุ่มบิ๊กทรี
ดังนั้นผู้ผลิตและจำหน่ายแบตเตอรี่จึงได้มีการเข้าไปแข่งขันในตลาดทดแทนกันมากขึ้น
เนื่องจากง่ายต่อการขยายตลาด โดยอาศัยตัวแทนจำหน่ายในการกระจายสินค้าไปยังพื้นที่ต่างๆ
นอกจากนี้ยังมีการใช้กลยุทธ์ทางด้านราคา
การพัฒนาคุณภาพให้มีประสิทธิภาพในการใช้งานสูงขึ้นและเป็นที่ต้องการของผู้บริโภคมากยิ่งขึ้น
และการโฆษณาประชาสัมพันธ์ตามสื่อต่างๆ เพื่อให้ผู้บริโภคคุ้นเคยกับผลิตภัณฑ์ควบคู่กันไปด้วย

บริษัทมีรายได้จากการจำหน่ายแบตเตอรี่รถยนต์ในประเทศเท่ากับ 152.05 ในปี 2543 และเท่ากับ
127.16 และ 103.53 ล้านบาทในปี 2544-2545 ตามลำดับ
รวมทั้งมีรายได้จากการส่งออกเท่ากับ 443.93 , 526.14 และ 514.79 ล้านบาทในปี
2543-2545 ตามลำดับ โดยคาดว่ายอดขายในประเทศในปี 2546
จะใกล้เคียงกับปีที่ผ่านมาหรือลดลงเล็กน้อย เนื่องจากตลาดแบตเตอรี่รถยนต์ในประเทศยังคงมีภาวะ
Over Supply อยู่ แต่ในส่วนของตลาดต่างประเทศคาดว่าจะยังคงมีการขยายตัวอย่างต่อเนื่อง
โดยเฉพาะประเทศในแถบชายแดนซึ่งถือเป็นกลุ่มลูกค้าหลักของบริษัทที่อยู่ในช่วงกำลังพัฒนา
จึงคาดว่าจะมีการเติบโตของจำนวนรถยนต์ซึ่งจะเข้าไปมีบทบาทต่อชีวิตประจำวันของประชาขนในประเทศนั้นๆ
มากยิ่งขึ้น

แนวโน้มในอนาคต

แนวโน้มในอนาคตของน้ำมันหล่อลื่น

คาดว่าในปี 2546 ตลาดน้ำมันหล่อลื่นภายในประเทศจะขยายตัวเล็กน้อยเมื่อเทียบกับปี 2545
และมีการแข่งขันกันมากขึ้นเพื่อรักษาหรือเพิ่มส่วนแบ่งการตลาดของตนเอง
แต่ผู้ผลิตรายใหญ่จะยังคงมีความได้เปรียบด้านต้นทุนการผลิต การตั้งราคา
ตลอดจนฐานข้อมูลเกี่ยวกับลูกค้าและสินเชื่อ ทำให้เป็นอุปสรรคต่อผู้ผลิตรายย่อยในการแข่งขัน
สำหรับตลาดการส่งออกคาดว่าอัตราการเติบโตจะลดลง
เนื่องจากผลกระทบทางอ้อมจากภาวะสงคราม และการชะลอตัวของเศรษฐกิจสหรัฐอเมริกา
และญี่ปุ่น

แนวโน้มในอนาคตของจาระบี

เนื่องจากประเทศไทย
และประเทศในแถบอินโดจีนยังอยู่ในช่วงของการพัฒนาทางด้านสาธารณูปโภคจำนวนหลายโครงการตามแผนการพัฒนาเศรษฐกิจและการฟื้นตัวของเศรษฐกิจ
ซึ่งมีความต้องการใช้รถและเครื่องจักรใหญ่ที่ใช้งานด้านพาณิชย์และการก่อสร้างอยู่พอสมควร
จึงคาดว่าจะทำให้อุตสาหกรรมจาระบียังมีอนาคตที่ดี
ดังนั้นจากการคาดการณ์ภาวะอุตสาหกรรมจาระบี ในอีก 1-2 ปีข้างหน้ายังคงอยู่ในแนวโน้มที่ดี

แนวโน้มในอนาคตของแบตเตอรี่

ผู้ผลิตเริ่มเบนกลุ่มลูกค้าเป้าหมายจากตลาดในประเทศไปสู่ตลาดต่างประเทศมากยิ่งขึ้น
อีกทั้งแบตเตอรี่ของไทยก็เป็นที่ยอมรับกันอย่างกว้างขวาง
โดยเฉพาะในกรณีของผู้ส่งออกรายใหญ่ได้นำผลผลิตแบตเตอรี่ประเภท Maintenance Fee
(ไม่ต้องเติมน้ำกลั่นตลอดอายุการใช้งาน) ส่งออกไปตลาดประเทศญี่ปุ่นได้
ประกอบกับการขยายตัวของการส่งออกของอุตสาหกรรมยานยนต์ จึงคาดว่าในปี 2546
การส่งออกแบตเตอรี่มีแนวโน้มไปในทางขยายตัวเพิ่มขึ้น

( 3 ) การจัดหาผลิตภัณฑ์

บริษัท สยามภัณฑ์กรุ๊ป จำกัด (มหาชน) ซึ่งเป็นบริษัทแม่ ไม่ได้ทำการผลิตสินค้าเอง
แต่บริษัทได้ทำการซื้อสินค้าทั้งหมดจากผู้ผลิตซึ่งเป็นบริษัทย่อย ได้แก่

1)  บริษัท พรีเมีย ลูบริแค้นท์ จำกัด ผู้ผลิตน้ำมันหล่อลื่น

ตั้งอยู่เลขที่ 28/13 หมู่ 3 ซอยใจเอื้อ ต.บางขะแยง อ.เมือง จ.ปทุมธานี มีกำลังการผลิตเต็มที่
เท่ากับ 54.0 ล้านลิตรต่อปี

2)  บริษัท สยามลูบริแค้นท์อินดัสทรี่ จำกัด ผู้ผลิตจาระบี

ตั้งอยู่เลขที่ 28/8 หมู่ 3 ซอยใจเอื้อ ต.บางขะแยง อ.เมือง จ.ปทุมธานี มีกำลังการผลิตเต็มที่
สำหรับจาระบี เกรดสูง เท่ากับ 17.39 ล้านกิโลกรัมต่อปี และจาระบี เกรดธรรมดา เท่ากับ
19.87 ล้านกิโลกรัมต่อปี

3)  บริษัท สยามแบตเตอรี่อินดัสทรี่ จำกัด ผู้ผลิตแบตเตอรี่

ตั้งอยู่เลขที่ 28/7 หมู่ 3 ซอยใจเอื้อ ต.บางขะแยง อ. เมือง จ.ปทุมธานี มีกำลังการผลิตเต็มที่
เท่ากับ 840,000 ลูกต่อปี

 3.1 การจัดหาวัตถุดิบ

น้ำมันพื้นฐาน (ฺBase Oil)

แหล่งผลิตที่สำคัญ : ปัจจุบันส่วนใหญ่สั่งซื้อจากแหล่งผลิตภายในประเทศ อาทิ บริษัท
อุตสาหกรรมปิโตรเคมีคัล จำกัด และมีบางส่วนนำเข้าจากประเทศญี่ปุ่น และจากตลาดประเทศอื่นๆ

สารเพิ่มคุณภาพ (Additive)

แหล่งผลิตที่สำคัญ : บริษัทผลิตวัสดุเคมีภัณฑ์ (Chemical House)
ในระดับนานาชาติโดยบริษัทจัดซื้อทั้งโดยวิธีนำเข้าและซื้อผ่านตัวแทนในประเทศ

เม็ดพลาสติก

แหล่งผลิตที่สำคัญ : ปัจจุบันสั่งซื้อจากแหล่งผลิตภายในประเทศทั้งหมด อาทิ บริษัท
โปลิเมอร์มาร์เก็ตติ้ง จำกัด

ตะกั่ว

ประกอบด้วยตะกั่วภายในประเทศร้อยละ 44 โดยสั่งซื้อตะกั่วผสม “อัลลอย” จาก
บจก.เบอร์กโซ่เมตัลส์ (ไทย) ส่วนที่เหลือร้อยละ 56 จะนำเข้าตะกั่วคุณภาพสูง (ตะกั่วบริสุทธิ์
99.99%) จากต่างประเทศ

แผ่นกั้น แบ่งเป็น 2 ชนิด

-   แผ่นกั้นใยแก้ว บริษัทจะจัดซื้อจากภายในประเทศ
    ลักษณะการใช้งานจะเป็นตัวฉนวนกั้นระหว่างแผ่นธาตุบวกและลบไม่ให้สัมผัสกัน
    ปัจจุบันสั่งซื้อจากบริษัท สหไทยอุตสาหกรรมแผ่นกั้น จำกัด

-   แผ่นกั้นซองบริษัทจะจัดซื้อจากต่างประเทศ ส่วนลักษณะการใช้งานเช่นเดียวกับแผ่นกั้นใยแก้ว
    ส่วนจะใช้แผ่นกั้นชนิดใดขึ้นอยู่กับรุ่นของแบตเตอรี่ และความต้องการของลูกค้า

 เปลือกหม้อพลาสติก

ส่วนประกอบที่สำคัญของเปลือก คือ เม็ดพลาสติก โดยสั่งซื้อจากบริษัท ศรีไทยซุปเปอร์แวร์ จำกัด
(มหาชน)

3.2 ผู้จำหน่ายวัตถุดิบรายใหญ่ (มียอดซื้อมากกว่าร้อยละ 10 ของยอดซื้อตามงบการเงินรวม)

+------------------------+-------+---------+--------+-------+------+
| ชื่อผู้จำหน่ายวัตถุดิบ         | ป     | ชนิดสินค้า | ร      | ระ    | %    |
|                        | ระเทศ |         | ะดับคุณภ | ยะเวล | ย    |
|                        |       |         | าพสินค้า | าที่เป็น | อดซื้อ |
|                        |       |         |        | คู่ค้ากัน |      |
|                        |       |         |        |       | ปี    |
|                        |       |         |        |       | 2545 |
+------------------------+-------+---------+--------+-------+------+
| บมจ.                   | ไทย   | น้ำ      | ดีมาก   | 7 ปี   | 3    |
| อุตสาหกรรมปิโตรเคมีกัลไทย  |       | มันพื้นฐาน |        |       | 5.03 |
+------------------------+-------+---------+--------+-------+------+
| CHESTERFIELD           | U     | สารเ    | ดีมาก   | ม     | 1    |
| INTERNATIONAL, INC.    | .S.A. | พิ่มคุณภาพ |        | ากกว่า | 1.67 |
|                        |       |         |        | 10 ปี  |      |
+------------------------+-------+---------+--------+-------+------+

ผู้จำหน่ายวัตถุดิบรายใหญ่ให้กับบริษัทและบริษัทในเครือที่มียอดการซื้อมากกว่าร้อยละ 10
ของยอดการซื้อตามงบการเงินรวมได้แก่ บริษัท อุตสาหกรรมปิโตรเคมีกัลไทย จำกัด (มหาชน)
และ CHESTERFIELD INTERNATIONAL, INC. โดยมีสัดส่วนของยอดการซื้อของบริษัททั้ง 2
สำหรับปี 2545 เท่ากับร้อยละ 35.03 และ 11.67 ตามลำดับ แต่อย่างไรก็ตาม
การสูญเสียผู้จำหน่ายวัตถุดิบตามรายชื่อข้างต้นไม่ส่งผลกระทบต่อบริษัท
เนื่องจากทางบริษัทยังสามารถจัดหาวัตถุดิบได้จากผู้จำหน่ายจากต่างประเทศเช่นกัน

3.3 สัดส่วนการซื้อวัตถุดิบในประเทศและต่างประเทศ

สัดส่วนการซื้อวัตถุดิบในประเทศและต่างประเทศของการผลิตน้ำมันหล่อลื่น

[TABLE]

หมายเหตุ : * ภาชนะสำเร็จ ของแถม และกล่องบรรจุ

สัดส่วนการซื้อวัตถุดิบในประเทศและต่างประเทศของการผลิตจาระบี

[TABLE]

หมายเหตุ : * ของแถม และกล่องบรรจุ

  สัดส่วนการซื้อวัตถุดิบในประเทศและต่างประเทศของการผลิตแบตเตอรี่

[TABLE]

หมายเหตุ : * แผ่นกั้นใยแก้ว เคมี และฝาพลาสติก

( 4 ) งานที่ยังไม่ได้ส่งมอบ

- ไม่มี –